**CYNGOR CYMUNED LLANLLECHID**

**LLANLLECHID COMMUNITY COUNCIL**

Clerc a Phrif Swyddog Cyllid 26 Stryd Fawr *Clerk and Chief Financial Officer* Bethesda

**Bethan Roberts** Gwynedd

01248 602131 LL57 3AE

CyngorLlanllechid@ogwen.org

**Cofnodion Cyfarfod Cyffredinol a gynhaliwyd dros Zoom**

**nos Iau 13 Ionawr 2022 am 18.30**

**1. PRESENNOL:**

**Ward Llanllechid Isaf Ward Llanllechid Uchaf**

Y Cynghorydd Lowri Evans Y Cynghorydd Jên Morris

Y Cynghorydd Alun Thomas

Y Cynghorydd Evan Jones

Y Cynghorydd Megan Tomos

Y Cynghorydd Geraint Hughes

Y Cyngorydd Wyn Bowen Harris

Cynghorydd Dafydd Meurig

**Croesawyd pawb i'r cyfarfod gan y Cadeirydd, y Cyng. Jên Morris.**

**2. Ymddiheuriadau** - dim wedi eu derbyn.

**3. Prosiect Ardal Cadwraeth, Parc Cenedlaethol Eryri** – cafwyd trafodaeth gyda Mari Beynon Owen a Elen Hughes am yr ymgynghoriad ‘Cynlluniau Ardal Cadwraeth’ sydd yn digwydd ar hyn o bryd mewn 14 o bentrefi/trefi sydd o fewn y Parc. Disgwylir i’r adroddiad gael ei gynhyrchu erbyn diwedd mis Mawrth.

**4. Cofnodion**

Penderfynwyd derbyn a chadarnhau cofnodion y cyfarfod a gynhaliwyd ar 2 Rhagfyr, 2021.

**5. Materion yn codi o’r cofnodion**

**Twll yn y ffordd ger y Wern** – Y Clerc wedi anfon fideo ymlaen at Gyngor Gwynedd. Yr arolygwr ffyrdd am asesu’r lleoliad a threfnu gwaith adfer priodol.

**Cysylltiad Fibreoptig** – Y Cyng. Megan Tomos wedi llenwi’r holiadur. Ymddiheuriadau gan y Cyng. Lowri Evans nad oedd hi wedi cael cyfle hyd yn hyn.

**Llyn Bryn** – Y Clerc wedi cysylltu gyda Stad Penrhyn am y 3 bwlch, dim diweddariad hyd yn hyn.

**Sedd Wag –** Dim diddordeb hyd yn hyn, y Clerc i ail-hybysebu.

**Arwyddion Maes y Groes –** Y Clerc i gael diweddariad am yr archeb.

**Terfyn cyflymder Talybont i Maes y Groes**– Dim ymateb hyd yn hyn.

**Datblygiadau Bronydd Isaf** – Yr Adran Gynllunio yn disgwyl ymateb gan yr Adran Priffyrdd.

**Gardd Cymunedol** – Cadarnhawyd y bydd Huw Davies, Rheolwr Dyffryn Gwyrdd yn cysylltu â ni pryd fydd y gwaith yn barod i gychwyn.

**Cae Pel-droed –** Y Clerc i drefnu cyfarfod rhwng Alex Tedford o Broc Design, Cyngr. Evan Jones, Alun Thomas a’r Clerc.

**Gwlau Cocos, Traeth Lafan –** Y Clerc i gysylltu gyda Cyngor Gwynedd, fel eu bod nhw yn ymwybodol o’r broblem hefyd.

**Ffordd Llwyn Bleddyn** – nododd y Cyng. Dafydd Jones yn ein cyfarfod diwethaf fod angen ymestyn y llinellau melyn ac gosod drych ar y ffordd gyferbyn a llwybr Lôn Bach Odro – y Clerc wedi hysbysu Cyngor Gwynedd, dim ymateb hyd yn hyn.

**Coedwig Braichmelyn** – Cyfoeth Naturiol Cymru am edrych i mewn i hyn cyn gynted a phosib.

**Biniau halen** – Aelodau i gadw llygaid ar y halen ac i ddanfon rhestr o’r rhai sydd angen eu llenwi.

**Pant Bowls** – darn o’r ffordd yn dal llawer iawn o ddŵr ar adegau o law trwm. Y Clerc i anfon y wybodaeth ymlaen at y Cyng. Dafydd Meurig.

**Bont bach** –ger Sychnant angen sylw. Swyddog Llwybrau am fynd allan i’w archwilio cyn gynted a bo modd.

**Ffordd lawr at Traeth Lafan** – Adroddwyd fod y ffordd yma mewn cyflwr gwarthus – Y Clerc i hysbysu’r Adran Priffyrdd.

**Ffordd ger Tyddyn Cottages, Talybont** - Nodwyd fod llawer o ddŵr yn llifo yma pan mae glaw trwm. Y Clerc i hysbysu Cyngor Gwynedd.

**Bryn Derwas** – Nodwyd fod y ffordd ger Bryn Derwas mewn cyflwr gwael ac yn beryg iawn, y Clerc i hysbysu Cyngor Gwynedd. Y Clerc i holi hefyd am gael bin halen ar dop yr allt.

**Lôn Bryn** – Nodwyd fod y ffordd yma mewn cyflwr gwael, y Clerc i gysylltu gyda Cyngor Gwynedd.

**Llwybr Capel Gilfach fyny at Bronydd** – Nododd y Cyng. Alun Thomas fod y coed a’r gwrychoedd wedi gor-dyfu ar y llwybr hwn. Y Clerc i gysylltu gyda Cyngor Gwynedd. **Prosiect Partneriaeth y Carneddau** – y Cynghorwyr yn siomedig nad oes llawer o waith ymarferol i’w weld yn cael ei gwblhau ar y Mynydd – y Clerc i holi am ddiweddariad ar y prosiect.

**6. Taliadau**

Dim.

**7. Adroddiad Cyllid**

Pawb wedi derbyn copi. Penderfynwyd derbyn yr adroddiad. Y Clerc i drefnu cyfarfod o’r Is-bwyllgor Cyllid ar gyfer diwedd mis Chwefror.

**8. Archeb 2022-23**

Yn dilyn archwilio’r gwariant am y flwyddyn hyd yn hyn, penderfynwyd ar yr archeb ar gyfer 2022-23 - £15,759.

**9. Y Mynydd**

Penderfynwyd cynnal cyfarfod dydd Sadwrn 5ed o Chwefror 2022 am 10.00 i drafod holl faterion y mynydd.

Trafodwyd hefyd ymholiadau a dderbyniwyd gan y swyddfa yn Nghaerfyrddin.

**10. Gohebiaeth**

**Cyflwynwyd –** Cyng. Dafydd Meurig – symud y ffin rhwng Cyngor Cymuned Bethesda a Llanllechid. Penderfynwyd ei drafod eto mis nesaf.

**Cyflwynwyd** – Llywodraeth Leol: Perfformiad a Phartneriaethau - Deddf Llywodraeth Leol ac Etholiadau (Cymru) 2021: Canllawiau Statudol Drafft ar gyfer Cynghorau Cymuned a Thref. Nodwyd yr ohebiaeth.

**Cyflwynwyd** - Gwasanaeth Polisi Cynllunio ar y Cyd, Gwynedd & Môn - Ymgynghoriad Cyhoeddus Canllaw Cynllunio Atodol: Safle Treftadaeth y Byd Tirwedd Llechi Gogledd-Orllewin Cymru (Drafft Ymgynghorol). Nodwyd yr ohebiaeth.

**Cyflwynwyd** - Llyr Gruffydd AS, Gweinidog Cysgodol Cyllid a Llywodraeth Leol - Arolwg problemau carthffosiaeth lleol – y Clerc i anfon gwybodaeth am llifogydd Tal y bont, ac problemau yn Nhraeth Lafan.

**Cyflwynwyd** - Un Llais Cymru - Hyfforddiant sydd ar gael yn ystod Ionawr, Chwefror & Mawrth 2022. Angen cysylltu gyda’r Clerc os oes diddordeb.

**Cyflwynwyd** - Prif Gynllunydd, Y Gafarwyddiaeth Gynllunio - Ymgynghoriad ar ddeddfwriaeth a pholisi cynllunio ar gyfer ail gartrefi a llety gwyliau tymor byr. Penderfynwyd bydd yr aelodau yn ymateb fel unigolion i’r ymgynghoriad pwysig hwn.

**11. Adroddiadau gan gynrychiolwyr**

Partneriaeth Ogwen – rhagrybudd o newidiadau yn nhrefniadau y gwasanaeth Clercio, yn dilyn ail-strwythuro staff ym Mhartneriaeth Ogwen.

**12. Penderfyniadau Cynllunio:**

**C20/0504/21/LL**

Tir ar Fferm Corbri, Llanllechid

Codi tŷ fforddiadwy un llawr, mynedfa, llecynnau parcio, tanc septig ynghyd â thanc cynaeafu dŵr

**Penderfyniad:** Ar y gweill.

**C21/0078/21/CC**

Ogwen Bank, Bethesda

Torri a thocio coed sy'n destun gorchymyn gwarchod coed 3/TPO/GCC/17 (ail-

gyflwyniad a diweddariad o gais rhif C20/0154/21/CC)

**Penderfyniad:** Ar y gweill.

**C21/0099/21/CC**

Ogwen Bank, Bethesda

Mesurau i ddiogelu coed a gorchymyn coed arnynt yn ystod gwaith i uwchraddio'r parc carafanau

**Penderfyniad:** Ar y gweill.

**C21/0475/21/AC**

Tir gyferbyn a Maes Bleddyn, Bethesda

Newid amod rhif 2 (diwygiadau i'r cynllun, edrychiadau'r tai a'r system ddraenio) ynghyd â newid amod 28 (defnyddio ffensio math heras yn hytrach na ffensio atal dyfrgwn) o ganiatâd rhif C19/0950/21/LL.

**Penderfyniad:** Caniatawyd, gydag amodau.

**Ceisiadau Cynllunio:**

**C21/1231/21/HT**

Tir ger Ger-y-llan, Tal y bont, Bangor

Gosod mast telethrebu 25m o uchder, offer ategol a chodi ffens 2.1m o uchder

**Penderfyniad:** Dim sylwadau

**NP3/21/28E**

Bronydd Uchaf, Llanllechid

Codi adeilad amaethyddol yn cynnwys storfa slyri tan ddaearol

**Penderfyniad:** Dim sylwadau

**13. Materion Brys**

**Y Carneddau** – Adroddwyd bod cynnydd yn y nifer beicwyr a paragleidwyr yn defnyddio’r mynydd. Y Clerc i roi gwybod i’r Ymddiriedolaeth Genedlaethol a Parc Cenedlaethol Eryri.

**Gwaith adnewyddu ar y corlannau** - Y Clerc i gysylltu gyda Parc Cenedlaethol Eryri i holi am unrhyw grantiau sydd ar gael ar gyfer y math yma o waith.